b"\n_START_ARTICLE_\nTelesphore Placidus Toppo\n_START_PARAGRAPH_\nTelesphore Placidus Toppo (s. 15. lokakuuta 1939) on intialainen roomalaiskatolinen arkkipiispa ja kardinaali. H\xc3\xa4net vihki papiksi Franz von Streng 3. toukokuuta 1969, ja h\xc3\xa4net nimitettiin Dumkan hiippakunnan piispaksi 8. kes\xc3\xa4kuuta 1978. Piispaksi vihkiminen seurasi 7. lokakuuta. P\xc3\xa4\xc3\xa4konsekraattorina toimi Pius Kerketta, jota avustivat Leo Tigga ja Joseph Robert Rodericks._NEWLINE_Toppo sai 8. marraskuuta 1984 nimityksen Ranchin arkkihiippakunnan koadjuuttoriarkkipiispaksi, ja 7. elokuuta 1985 h\xc3\xa4nest\xc3\xa4 tuli sen arkkipiispa. H\xc3\xa4net valittiin kardinaaliksi 21. lokakuuta 2003, jolloin h\xc3\xa4n sai nimityksen Sacro Cuore di Ges\xc3\xb9 agonizzante a Vitinian kardinaalipapiksi. H\xc3\xa4n osallistui vuoden 2005 konklaaviin._NEWLINE_Toppo suoritti opintonsa Ranchin St. Xavier's Collegessa, Rooman Paavillisessa Urbaniana-yliopistossa (teologian lisensiaatti) ja Ranchin yliopistossa (maisterinarvo historiassa)."